
Parlamentul  României

Camera  Deputaţilor

Comisia pentru Sănătate şi Familie         

Bucureşti, 12 iunie 2014

Nr.4c-8/144
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege privind modificarea alin.(11) al art.184 din Legea nr.95/2006 privind reforma în domeniul sănătăţii (PLx674/2013), trimis Comisiei pentru sănătate şi familie spre dezbatere,  în fond, cu adresa nr. PLx 674 din 23 decembrie 2013.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Rodica NASSAR


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie         

Bucureşti, 12 iunie 2014

Nr.4c-8/144
R A P O R T  

asupra proiectului de Lege privind modificarea alin.(11) al art.148 din Legea nr.95/2006 privind reforma în domeniul sănătăţii
 (PLx 674/2013)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, în fond, cu proiectul de Lege privind modificarea alin.(11) al art.184 din Legea nr.95/2006 privind reforma în domeniul sănătăţii, trimis cu adresa  nr. PLx 674 din 23 decembrie 2013.

Senatul, în calitate de primă Cameră sesizată, a adoptat proiectul de lege în şedinţa din 17 decembrie 2013. 

La întocmirea prezentului raport Comisia a avut în vedere :

· avizul favorabil al Consiliului Legislativ (nr.1053 din 30.09.2013) , cu observaţii şi propuneri;

· avizul negativ al Comisiei pentru muncă şi protecţie socială (nr.4c-7/813 din 3.02.2014);

· avizul favorabil al Comisiei juridice, de disciplină şi imunităţi ( nr.PLx 674 din 18.02.2014);

· avizul favorabil al Comisiei pentru învăţământ, ştiinţă, tineret şi sport (nr.4c-9/3 din 11.02.2014);
· punctul de vedere favorabil al Guvernului (nr.160/DPSG din 31.01.2014).

Proiectul de lege are ca obiect de reglementare modificarea alin.(11) al art.184 din Legea nr.95/2006 privind reforma în domeniul sănătăţii, cu modificările şi completările ulterioare, în sensul ca profesorii universitari, conducătorii de doctorate şi membrii Academiei de Ştiinţe Medicale sau ai Academiei Române să poată ocupa în spitalele clinice funcţia de şef de secţie până la vârsta de 70 de ani.
Membrii Comisiei au examinat proiectul de lege, în şedinţa din 11 iunie 2014. La lucrările comisiei au fost prezenţi 17 deputaţi din totalul de 18 membri.

Raportul comisiei a fost adoptat cu unanimitate de voturi.

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii. 

În raport de obiectul şi conţinutul său, proiectul de lege face parte din categoria legilor ordinare.
În urma dezbaterilor, Comisia pentru sănătate şi familie a  hotărât, cu unanimitate de voturi, să propună plenului Camerei Deputaţilor, respingerea proiectului de Lege privind modificarea alin.(11) al art.184 din Legea nr.95/2006 privind reforma în domeniul sănătăţi, întrucât, problematica care face obiectul iniţiativei legislative a fost preluată în cuprinsul proiectului de lege pentru modificarea Legii nr.95/2006 (PLx 248/2014).
          PREŞEDINTE,                                                 SECRETAR,

        RODICA NASSAR                                         FLORIN BUICU

                                                                                                              Marinescu Gheorghe - Şef birou

                                                                                                               Întocmit, 

                                                                                                            Spînu Livia – Consilier parlamentar

